Γεωγράφοι+ΙΙ

=Τίτλος δραστηριότητας: Η γεωγραφική θέση της Κωνσταντινούπολης =

Ερευνώ και εξηγώ
1. Παρατηρήστε την πορεία που ακολουθεί η νέα Εγνατία οδός και συγκρίνετέ τη με την πορεία της αρχαίας Εγνατίας οδού. Ποιες βασικές διαφορές διαπιστώνετε;

Για να δείτε την αρχαία και τη νέα Εγνατία οδό επισκεφθείτε το δικτυακό τόπο της ελεύθερης εγκυκλοπαίδειας Wikipedia στην ηλεκτρονική διεύθυνση (Φεβρουάριος 2008): http://el.wikipedia.org/wiki/Εγνατία_οδός

2. Λογαριάστε πόσες ήταν οι ημέρες του ταξιδιού από το Δυρράχιο μέχρι την Κωνσταντινούπολη, όταν ταξίδευε κανείς με άμαξα. Η απόσταση Δυρραχίου- Κωνσταντινούπολης είναι 900 χλμ. περίπου.

Για την απάντησή σας δείτε στην ηλεκτρονική έκδοση της εφαρμογής το σενάριο 1. Στη συνέχεια επιλέξτε το εικονίδιο και μετά το λήμμα «Κωνσταντινούπολη». Διαβάστε το κείμενο «Ταξίδια στη ρωμαϊκή και τη βυζαντινή εποχή».

3. Καθορίστε τη γεωγραφική θέση της Κωνσταντινούπολης σε σχέση: α) με τη Ρώμη (Rome), β) με την Αθήνα (Athens), γ) με την Αντιόχεια (Antioch).

Για την απάντησή σας επισκεφθείτε το δικτυακό τόπο του Ιδρύματος Μείζονος Ελληνισμού στην ηλεκτρονική διεύθυνση (Φεβρουάριος 2008): www.ime.gr/chronos/projects/justinian/en/other/map.html και δείτε το σχετικό χάρτη.

4. Δύο πλοία ταξιδεύουν για την Κωνσταντινούπολη: το ένα από την Αλεξάνδρεια και το άλλο από τη Βενετία. Σημειώστε στο χάρτη τις πορείες τους και γράψτε τις κατευθύνσεις που θα ακολουθήσουν. Το πλοίο από τη Βενετία θα περιπλεύσει την Πελοπόννησο. (Η Βενετία βρίσκεται κοντά στη Ραβέννα, στο βάθος του κόλπου.)

Για την απάντησή σας επισκεφθείτε το δικτυακό τόπο του Ιδρύματος Μείζονος Ελληνισμού στην ηλεκτρονική διεύθυνση (Φεβρουάριος 2008): www.ime.gr/chronos/projects/justinian/en/other/map.html

5. Πώς συνδέονταν μεταξύ τους οι δρόμοι της Κωνσταντινούπολης και γιατί;

Για την απάντησή σας δείτε στην ηλεκτρονική έκδοση της εφαρμογής (index) το σενάριο 1. Στη συνέχεια επιλέξτε το εικονίδιο και μετά το λήμμα «Κωνσταντινούπολη». Διαβάστε το κείμενο «Δρόμοι και πλατείες της Κωνσταντινούπολης».

6. Tι έβλεπε κανείς, ταξιδεύοντας από την Προποντίδα προς την Κωνσταντινούπολη και κοιτάζοντάς την, ενόσω πλησίαζε και φτάνοντας στο Βόσπορο;

Για την απάντησή σας δείτε στην ηλεκτρονική έκδοση της εφαρμογής (index) το σενάριο 1. Στη συνέχεια επιλέξτε το εικονίδιο και μετά το λήμμα «Κωνσταντινούπολη, «<span style="font-family: Arial,Helvetica,sans-serif; font-size: 120%;">[|Η τοπογραφία της βυζαντινής Κωνσταντινούπολης]». Επίσης, δείτε το λήμμα «[|Εικόνες και χάρτες]», όπου δίνεται το τοπογραφικό σχέδιο της πόλης.